CELEX: 62019CN0741
Language: da
Date: 2019-10-08 00:00:00
Title: Sag C-741/19: Anmodning om præjudiciel afgørelse indgivet af Cour d’appel de Paris (Frankrig) den 8. oktober 2019 – Republikken Moldova mod Selskabet Komstroy indtrådt i selskabet Energoalians’ rettigheder

9.12.2019   
            
            
               DA
            
            
               Den Europæiske Unions Tidende
            
            
               C 413/34
            
         
      Anmodning om præjudiciel afgørelse indgivet af Cour d’appel de Paris (Frankrig) den 8. oktober 2019 – Republikken Moldova mod Selskabet Komstroy indtrådt i selskabet Energoalians’ rettigheder
      (Sag C-741/19)
      (2019/C 413/41)
      Processprog: fransk
      
         Den forelæggende ret
      
      Cour d’appel de Paris
      
         Parter i hovedsagen
      
      
         Sagsøger: Republikken Moldova
      
         Sagsøgt: Selskabet Komstroy indtrådt i selskabet Energoalians’ rettigheder
      
         Præjudicielle spørgsmål
      
      skal energichartertraktatens artikel 1, nr. 6) fortolkes således, at en fordring, der er opstået på baggrund af en kontrakt om salg af elektricitet, hvor investor ikke har foretaget noget indskud i værtslandet, kan udgøre en »investering« i denne artikels forstand?
      skal energichartertraktatens artikel 26, stk. 1, fortolkes således, at en investors erhvervelse – fra en kontraherende part – af en fordring, der er stiftet af en økonomisk operatør, som er fremmed for de stater, der er parter, udgør en investering?
      skal energichartertraktatens artikel 26, stk. 1, fortolkes således, at en fordring – tilhørende en investor – som er opstået på baggrund af en kontrakt om salg af elektricitet, der leveres ved værtsstatens grænse, kan udgøre en investering foretaget på en anden kontraherende parts område, hvis ikke denne investor har udøvet nogen økonomisk aktivitet på den pågældende parts territorium?